**Mal by byť vzdelávací systém elastickejší - mali by sme si vyberať to, čo sa chceme učiť?**

1. Scenár hodiny

Čas: 90 min. (dve hodiny)

Priebeh hodiny:

1. Privítanie žiakov – 1 min.
2. Predstavenie témy a formy práce na hodine – 2 min.
3. Prezentácia filmu – 5 min.
4. Rozdelenie triedy do dvoch skupín (ľubovoľný spôsob rozdelenia) – 2 min.
5. Losovanie strany (za výber vzdelávacieho obsahu, za určenie základných učebných osnov) – 1 min.
6. Príprava na diskusiu – rozdanie otázok a zabezpečenie prístupu na internet – 20 – 25 min.
7. Diskusia – 35 – 45 min.
8. Zhrnutie diskusie, poukázanie na jej silne stránky. Ohodnotenie najaktívnejších žiakov dobrou známkou – 5 – 9 min.

Pokyny a usmernenia o tom, ako realizovať diskusiu počas didaktického procesu, nájdete v 2. časti *Všeobecných odporúčaní týkajúcich sa realizácie diskusie, ktorá je určená učiteľom mládeže so sluchovým postihnutím*.

1. Otázky pre žiakov.

Počas prípravy na diskusiu by mal učiteľ rozdať žiakom otázky.

|  |  |
| --- | --- |
| **Otázky pre zástancov voľby vzdelávacieho obsahu** | **Otázky pre zástancov všeobecne určených vzdelávacích osnov** |
| Odráža aktuálny vzdelávací systém požiadavky súčasného sveta?  Rozvíja škola všetky záujmy a talenty žiakov?  Je možné, aby bol niekto geniálny v matematike a veľmi slabý v inom predmete? Je možné prepadnúť z jedného predmetu a zároveň byť výnimočný v druhom predmete?  Musia všetci vedieť všetko (o všetkých predmetoch)?  Nemala by v prvom rade škola rozvíjať talenty žiakov a menej sa sústrediť na ich nedostatky?  Neučíme sa radšej to, čo nás zaujíma? Nie je to tak, že sa radšej učíme to, čo sme si vybrali, než vedomosti určené zhora?  Nemajú žiaci, ktorí si vzdelávacie obsahy sami vybrali, šancu na lepšie výsledky a úspech v danom predmete?  Ako zvládajú medzinárodné kompetenčné testy žiaci v krajinách, v ktorých je väčšia pružnosť a menší tlak na vzdelávací obsah?  Ak by sme dali žiakom možnosť vybrať si predmet, ktorý sa chcú učiť, zlepšilo by to vzdelávaciu úroveň a stimulovalo učiteľov k tomu, aby svoje hodiny viedli zaujímavejším spôsobom? Nemuseli by sa učitelia viac snažiť, čo by zvýšilo úroveň vzdelávania?  Sú informácie, o ktorých sa učíme v škole ľahko dostupné, napr. na internete?  Nie je dnes dôležitejšie naučiť sa kriticky myslieť?  Je príprava žiaka na život v meniacom sa prostredí dôležitejšia než spoznávanie konkrétneho vzdelávacieho obsahu?  Načo sa musíme učiť to „všetko”? | Vedia mladí a neskúsení ľudia, ktoré kompetencie budú potrebovať počas ich profesionálnej kariéry? Dokážu povedať, čo sa im bude v živote hodiť?  Neučíme sa rýchlejšie to, čo je pre nás jednoduchšie? Ak áno, nepotrebujeme nudné obsahy? Mali by sme sa učiť aj ťažšie predmety?  Ak sa musíme niečo naučiť, získame zručnosti a vedomosti. Bolo by možné rozšíriť si kompetencie v danej oblasti, ak by sme k tomu neboli donútení?  Mala by mať každá osoba, ktorá skončí školu vedomosti z rôznych oblastí fungovania sveta?  Ak by sme neučili deti čítať, naučili by sa to samé, alebo by sa radšej hrali?  Rozvíjajú povinnosti, v rámci toho aj povinnosť učiť sa, schopnosti a talenty?  Mala by škola rozvíjať len talenty a záujmy žiaka, alebo by mu mala odovzdávať aj vedomosti a formovať jeho zručnosti v rôznych oblastiach.  Nie sú vzdelávacie profily obsahom, ktorý si chce žiak rozšíriť?  Dokážeme tým, že sa učíme len vybrané predmety, naučiť a osvojovať si rôznorodé obsahy, vyvodzovať závery, rozlišovať medzi príčinou a následkom, vidieť logické súvislosti a rozpory a správne definovať a riešiť problémy?  Poskytuje škola všeobecný základ v mnohých oblastiach alebo podrobne učí vzdelávací obsah na univerzitnej úrovni? Mala by škola poskytnúť všeobecný vzdelávací základ, ktorý by potom mohol každý rozvíjať na úrovni vysokoškolského vzdelávania? |

1. Obsahy pre učiteľa
2. Vybrané argumenty, ktoré môžu byť využívané počas diskusie. Prípadné odovzdanie argumentov žiakov by malo byť realizované na základe zásad, ktoré sú uvedené v 2. kapitole: *Všeobecných odporúčaní pre učiteľov týkajúcich sa realizácie diskusie počas práce s mládežou so sluchovým postihnutím.*

|  |  |
| --- | --- |
| **Argumenty pre zástancov voľby vzdelávacieho obsahu** | **Argumenty pre zástancov všeobecne určených vzdelávacích osnov** |
| Súčasný vzdelávací systém úplne nezodpovedá požiadavkám moderného sveta.  Škola rozvíja len vybrané záujmy a talenty žiakov. Radšej realizuje vzdelávací program, než by upozorňovala žiakov na zaujímavé témy.  Nie je možné ukončiť školu, dokonca aj keď ste geniálny aspoň v jednom predmete, ale súčasne nespĺňate minimálne požiadavky z ostatných predmetov. Možno kvôli takémuto prístupu nebrúsime diamanty, ktoré by mohli dosiahnuť veľký úspech v určenej oblasti.  Nie všetci sa musia vyznať vo všetkom (vo všetkých predmetoch). Moderný svet smeruje k špecializácií.  Škola by v prvom rade mala rozvíjať talenty žiakov a menej sa sústrediť na ich nedokonalosti.  Ľudia sa radšej učia to, čo ich zaujíma. Ak by si žiaci mohli vyberať vzdelávacie predmety, učili by sa ich s väčším nadšením.  Žiaci, ktorí by sa mohli učiť vzdelávací obsah podľa vlastného výberu, by mali šancu dosiahnuť lepšie výsledky a úspech v danom predmete.  Študenti z krajín (ako napríklad Fínsko), kde je systém pružnejší a je vyvíjaný menší tlak na množstvo vzdelávacích obsahov, obstáli veľmi dobre v textoch PISA.  Možnosť výberu predmetov, ktoré sa chcú žiaci učiť, prináša so sebou aj motivovanie učiteľov viesť hodinu zaujímavejším spôsobom.  Sú častokrát vedomosti, ktoré sa učia žiaci v škole, ľahko dostupné na internete? Netreba si pamätať, aby ste si mohli niečo overiť.  Moderným cieľom vzdelávania sa je učiť žiakov kriticky prijímať informácie a nie zapamätať si určené obsahy.  Dôležitejšie než spoznanie určených vzdelávacích obsahov je príprava žiakov na život v meniacom sa prostredí.  Načo sa musíme učiť to „všetko”. | Mladé a neskúsené osoby nevedia, ktoré kompetencie budú potrebovať počas svojej profesionálnej kariéry.  Podvedome sa učíme radšej to, čo je pre nás ľahšie, často vynechávame náročnejšie úlohy. Človek by mal získavať zručnosti a kompetencie, dokonca aj tie, ktoré pre neho nie sú jednoduché, napr. čítanie. Keby sme dali možnosť deťom vybrať si, určite by si zvolili hru namiesto učenia sa.  Ak sa niečo učíme, tak to robíme kvôli povinnosti. Neskôr vďaka tomu získavame zručnosti a vedomosti. Bez práce nie sú úspechy.  Absolventi školy by mali mať všeobecné vedomosti z rôznych oblastí fungovania sveta.  Školské povinnosti nám pomôžu rozpoznať naše talenty a zručnosti a ďalej ich rozvíjať. Bez toho, aby sme sa niečo učili, nezistíme, či máme nadanie v danej oblasti.  Škola by mala okrem rozvíjania talentov a záujmov, odovzdať žiakovi všeobecné vedomosti a formovať jeho zručnosti v rôznych oblastiach.  Učebné profily sú výberom obsahu, ktorý si chce žiak rozšíriť, väčšia sloboda výberu sa neodporúča. Profily dobre pripravujú žiakov na ďalšiu kariéru a rozvíjajú kompetencie potrebné na štúdium.  Ak sa žiak učí len vybrané predmety, nie je schopný osvojiť si rozmanité obsahy, vyvodzovať závery, rozlišovať medzi príčinou a následkom, vnímať logické súvislosti a rozpory a správne definovať a riešiť problémy.  Škola vo všeobecnosti poskytuje základy v mnohých oblastiach, neučí však podrobne na univerzitnej úrovni. Dáva všeobecné základy v oblasti vzdelávania, ktoré potom možno rozvíjať na úrovni vysokoškolského vzdelávania. |